kalixlouiis/myanmar-wikipedia-corpus huggingface dataset:
ငါ့သျှင်အာနန္ဒာ နေဝသညာနာသညာယတနဘုံသို့ ကပ်ရောက်ကုန်သော ဗြဟ္မာတို့သည် ရှိကုန်၏၊ ဤဗြဟ္မာတို့၏ ဘဝသည် ဘဝတကာတို့တွင် အမြတ်ဆုံးဖြစ်၏ဟု (မိန့်ဆို၏)။
အသျှင်ဘဒ္ဒဇိ၏ အဖြေစကားသည် များစွာသော လူအပေါင်း၏ အလိုနှင့် ညီညွတ်ပါ၏ဟု (ဆို၏)။
အသျှင်အာနန္ဒာသည် အကြားအမြင်များ၏၊ အသျှင်အာနန္ဒာပင် ဖြေပါလော့ဟု (လျှောက်ပြန်၏)။
ငါ့သျှင်ဘဒ္ဒဇိ သို့ဖြစ်လျှင် နာကြားလော့၊ ကောင်းစွာ နှလုံးသွင်းလော့၊ ဟောကြားပါအံ့ဟု (ဆို၏)။
“အသျှင်အာနန္ဒာ ကောင်းပါပြီ”ဟု အသျှင်ဘဒ္ဒဇိသည် အသျှင်အာနန္ဒာအား ဝန်ခံ၏၊ အသျှင်အာနန္ဒာသည် ဤစကားကို ဟောကြားတော်မူ၏ - ငါ့သျှင် မြင်သူအား (မြင်ခြင်း၏) အခြားမဲ့၌ အာသဝေါတရားတို့ကုန်ခန်း၏၊ ဤမြင်ခြင်းသည် မြင်ခြင်းတကာတို့တွင် အမြတ်ဆုံးဖြစ်၏။
ကြားသူအား (ကြားခြင်း၏) အခြားမဲ့၌ အာသဝေါတရားတို့ကုန်ခန်း၏၊ ဤကြားခြင်းသည် ကြားခြင်းတကာတို့တွင် အမြတ်ဆုံးဖြစ်၏။
ချမ်းသာခြင်းရှိသူအား (ချမ်းသာခြင်း၏) အခြားမဲ့၌ အာသဝေါတရားတို့ကုန်ခန်း၏၊ ဤချမ်းသာခြင်းသည် ချမ်းသာတကာတို့တွင် အမြတ်ဆုံးဖြစ်၏။
သညာရှိသူအား (သညာ၏) အခြားမဲ့၌ အာသဝေါတရားတို့ကုန်ခန်း၏၊ ဤသညာသည် သညာ့တကာတို့တွင် အမြတ်ဆုံးဖြစ်၏။
ဘဝရှိသူအား (ဘဝ၏) အခြားမဲ့၌ အာသဝေါတရားတို့ကုန်ခန်း၏၊ ဤဘဝသည် ဘဝတကာ တို့တွင်အမြတ်ဆုံးဖြစ်၏ဟု (ဟောကြားတော်မူ၏)။
ကိုးကား ကဏ္ဍ:ဘင်္ဂလားဒေ့ရှ်နိုင်ငံ၏ ဘာသာစကားများ။
ကိုးကား ကဏ္ဍ:Pages using deprecated image syntax။
ယိုရှီဟီဒဲ ဆူဂါ () သည် ဂျပန်နိုင်ငံသား နိုင်ငံရေးသမားဖြစ်ကာ ဂျပန်နိုင်ငံ၏ ဝန်ကြီးချုပ်အဖြစ် တာဝန်ထမ်းဆောင်ခဲ့သူဖြစ်သည်။
ထို့အပြင် လစ်ဘရယ်ဒီမိုကရက်တစ်ပါတီ (LDP) ၏ ဥက္ကဋ္ဌလည်း ဖြစ်ခဲ့ကာ ဝန်ကြီးချုပ် ရှင်ဇို အာ့ဘဲ့၏ အစိုးရအဖွဲ့များတွင် ၂၀၁၂ခုနှစ်မှ ၂၀၂၀ပြည့်နှစ်အထိ အစိုးရအဖွဲ့အတွင်းဝန်ချုပ်အဖြစ် ဆောင်ရွက်ခဲ့သည်။
ထို့အပြင် ရှင်ဇိုအာ့ဘဲ့၏ ပထမအစိုးရအဖွဲ့တွင် ၂၀၀၆ခုနှစ်မှ ၂၀၀၇ခုနှစ်အထိ ပြည်ထဲရေးနှင့် ဆက်သွယ်ရေးဝန်ကြီးအဖြစ် လုပ်ကိုင်ခဲ့သည်။
ငယ်ဘဝနှင့် ပညာရေး အကီတစီရင်စုမှ စတော်ဘယ်ရီခြံလုပ်ငန်းရှင် မိသားစုမှမွေးဖွားခဲ့သူဖြစ်ကာ အထက်တန်းပြီးဆုံးပြီးနောက် တိုကျိုသို့ ပြောင်းလာခဲ့သည်။
ထို့နောက် ဟိုဆေးတက္ကသိုလ်တွင် ပညာသင်ယူခဲ့ကာ ဥပဒေဘွဲ့ ရရှိခဲ့သည်။
နိုင်ငံရေးဘဝ ဘွဲ့ရပြီးနောက် သူသည် အထက်လွှတ်တော် ရွေးကောက်ပွဲ မဲဆွယ်စည်းရုံးရေးများတွင် လုပ်ကိုင်ခဲ့သည်။
ထို့နောက် LDPပါတီမှ Hikosaburo Okonogi ၏ အတွင်းရေးမှူး အဖြစ် ၁၁နှစ်ကြာ လုပ်ကိုင်ခဲ့သည်။
၁၉၈၆ခုနှစ် အောက်တိုဘာလတွင် အနားယူခဲ့ပြီး ကိုယ်ပိုင်နိုင်ငံရေး စလုပ်ခဲ့သည်။
၁၉၈၇ခုနှစ်တွင် ယိုကိုဟားမားမြို့တော်ကောင်စီတွင် ရွေးချယ်ခံခဲ့ရသည်။
ထိုနေရာအတွက် မဲဆွယ်စည်းရုံးရာတွင် အိမ်တိုင်ရာရောက် ခြေလျင်လှည့်၍ စည်းရုံးခဲ့ပြီး အိမ်ပေါင်း ၃၀,၀၀၀ သို့ သွားခဲ့သည်။
ယနေ့ ဂျပန်နိုင်ငံတွင် ခေတ်စားလျက်ရှိသည့် လူများရှုပ်ထွေးလှသည့် ဘူတာရုံများရှေ့တွင် မိန့်ခွန်းပြော၍ မဲဆွယ်စည်းရုံးခြင်း အလေ့အကျင့်အား လမ်းပြခဲ့သူဖြစ်သည်။
လွှတ်တော်အမတ် ၁၉၉၆ အထွေထွေရွေးကောက်ပွဲတွင် အနိုင်ရခဲ့ပြီးနောက် လွှတ်တော်အမတ် ဖြစ်လာခဲ့သည်။
ထို့နောက် ၂၀၀၀၊ ၂၀၀၃၊ ၂၀၀၅ ရွေးကောက်ပွဲများတွင် ပြန်၍အရွေးခံခဲ့ရသည်။
၂၀၀၅ခုနှစ် ဝန်ကြီးချုပ် ဂျူနီချီအို လက်ထက်တွင် ပြည်ထဲရေးနှင့် ဆက်သွယ်ရေးဝန်ကြီးဌာန၌ အကြီးတန်းဒုတိယဝန်ကြီး ဖြစ်လာခဲ့သည်။
စက်တင်ဘာလ ၂၀၀၆ခုနှစ်တွင် ဝန်ကြီးချုပ် ရှင်ဇို အာ့ဘဲ့အစိုးရ၌ ပြည်ထဲရေးနှင့် ဆက်သွယ်ရေးဝန်ကြီး ဖြစ်လာခဲ့သည်။
အစိုးရအဖွဲ့အတွင်းဝန်ချုပ် ၂၀၁၀မတိုင်မီနှင့် ၂၀၁၀နောက်ပိုင်းတွင် သူသည် ရှင်ဇို အာ့ဘဲ့နှင့် နီးစပ်ခဲ့ပြီး ၂၀၁၂ခုနှစ် ပါတီ၏ခေါင်းဆောင်ရွေးပွဲတွင် ရှင်ဇို အာ့ဘဲ့အား ဝင်ပြိုင်ရန် တိုက်တွန်းခဲ့သည်။
၂၀၁၂ရွေးကောက်ပွဲတွင် အာ့ဘဲ့အနိုင်ရလာပြီးနောက် သူသည် အစိုူရအဖွဲ့အတွင်းဝန်ချုပ် ဖြစ်လာခဲ့သည်။
၂၀၁၂ခုနှစ်မှ ၂၀၁၉ခုနှစ်အတွင်း ပြောင်းလဲခဲ့သော ရှင်ဇိုအာ့ဘဲ့၏ အစိုးရအဖွဲ့များတွင် မပြောင်းလဲဘဲ အမြဲကျန်ရှိခဲ့သည့် အစိုးရအဖွဲ့ဝင် ၂ဦးတွင် ဆူဂါလည်း ပါဝင်သည်။
ရက်ပေါင်း ၂၈၂၀ တာဝန်ထမ်းဆောင်ခဲ့ကာ ဂျပန်နိုင်ငံသမိုင်းတွင် သကတမ်းအကြာဆုံး အတွင်းဝန်ချုပ် ဖြစ်လာခဲ့သည်။
ဝန်ကြီးချုပ် ၂၀၂၀ပြည့်နှစ် ဩဂုတ်လတွင် ဝန်ကြီးချုပ် ရှင်ဇို အာ့ဘဲ့က ကျန်းမာရေးကြောင့် အနားယူမည့်အကြောင်းကို ကြေညာခဲ့ရာ ယိုရှီဟီဒဲ ဆူဂါသည် ဝန်ကြီးချုပ်လောင်းဖြစ်လာရန် ရေပန်းစားခဲ့သည်။
ပါတီ၏ခေါင်းဆောင်ရွေးပွဲတွင် ၎င်းကို ပါတီထိပ်တန်းခေါင်းဆောင်များကပါ ထောက်ခံခဲ့ကြသည်။
ထိုရွေးကောက်ပွဲတွင် ဆူဂါ၏ အဓိကပြိုင်ဘက်များမှာ အာ့ဘဲ့၏ကာလကြာပြိုင်ဘက် ရှီဂဲရူ အီရှီဘာနှင့် ပါတီ၏ မူဝါဒရေးရာခေါင်းဆောင် ဖူမီအို ခီရှိဒတို့ ဖြစ်ကြသည်။
၂၀၂၀ပြည့်နှစ် စက်တင်ဘာ ၁၄ရက်နေ့တွင် ဆူဂါသည် ၅၃၄မဲတွင် ၃၇၇မဲဖြင့်အနိုင်ရကာ ပါတီခေါင်းဆောင်ဖြစ်လာခဲ့သည်။
ဂျပန်လွှတ်တော်တွင် LDPပါတီမှ အများစုအနိုင်ရထားသဖြင့် ဝန်ကြီးချုပ်နေရာအတွက် ၎င်းတို့ပါတီမှ ရွေးချယ်ထားသူမှာ အားသာမည်ဖြစ်သည်။
ထို့ကြောင့် စက်တင်ဘာလ ၁၆ရက်နေ့တွင် ဂျပန်အောက်လွှတ်တော်တွင် မဲခွဲခဲ့ရာ ၄၆၂မဲတွင် ၃၁၄မဲ၊ အထက်လွှတ်​တော်တွင် မဲခွဲခဲ့ရာ ၂၄၅မဲတွင် ၁၄၂မဲ ရရှိခဲ့ပြီး ဆူဂါကို ဝန်ကြီးချုပ်အဖြစ် အတည်ပြုခဲ့သည်။
၂၀၂၁ခုနှစ် စက်တင်ဘာ ၃ရက်နေ့တွင် ဆူဂါက သူ့အနေဖြင့် ပါတီခေါင်းဆောင်ရွေးပွဲကို ပြန်ပြိုင်မည် မဟုတ်တော့ကြောင်း ပြောကြားခဲ့သည်။
စက်တင်ဘာ ၂၉ရက်နေ့တွင် LDPပါတီက ခေါင်းဆောင်ရွေးကောက်ပွဲ ကျင်းပခဲ့ပြီး ဖူမီအို ခီရှိဒက ရွေးချယ်ခံခဲ့ရကာ ဝန်ကြီးချုပ်အသစ် ဖြစ်လာခဲ့သည်။
ယိုရှီဟီဒဲဆူဂါသည် ၂၀၂၁ခုနှစ် အောက်တိုဘာ ၄ရက်နေ့အထိ ဂျပန်နိုင်ငံဝန်ကြီးချုပ်အဖြစ် တာဝန်ထမ်းဆောင်ခဲ့သည်။
ကိုးကား ကဏ္ဍ:ဂျပန်နိုင်ငံ၏ ဝန်ကြီးချုပ်များ ကဏ္ဍ:၁၉၄၈ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
နတ်ဆိုးကတချိန်လုံး ()သည် ၂၀၂၀ အမေရိကန် စိတ္တဇသဲထိတ်ရင်ဖိုကား ဖြစ်ပြီး၊ အမေရိကကျေးလက် မြို့လေးတမြို့ဝယ် အကျင့်ပျက်မှု၊ အာဏာအလွဲသုံးမှုနှင့် ဘာသာရေးခုတုံးလုပ်မှုများကို ဆန်းစစ်ထားသည်။
ဒေါ်နယ် ရေး ပေါလော့ခ် ရေးသော ထိုခေါင်းစဉ်နှင့် ဝတ္ထုကို ပြန်ရိုက်ထားပြီး၊ ရုပ်ရှင်နောက်ခံစကားပြောလည်း တာဝန်ယူသည်။
ရုပ်ရှင်ကို အန်တိုနီယို ကမ်းပို့က ရိုက်ကူးပြီး၊ သူ့ညီ ပေါလို ကမ်းပို့နှင့်အတူ ဇာတ်ညွန်းကို ပူးတွဲရေးသည်။
သရုပ်ဆောင်များမှာ တွမ် ဟော်လန်၊ ဘီ စကာစဂါ့၊ ရီလီ ခေါ့၊ ဂျေဆင် ကလာ့ခ်၊ ဆီဘက်ရှန် စတန်၊ ဟာလီ ဘန်းနက်၊ အဲလီဇာ စကန်လင်တို့အပြင် မီယာ ဝါစီကိုစကာနှင့် ရောဘတ် ပတ်တင်ဆန်လည်း ပါသည်။
နတ်ဆိုးကတချိန်လုံးကို ၂၀၂၀ စက်တင်ဘာ ၁၁ တွင် ရုပ်ရှင်ရုံ၌ တင်ပြီး၊ ၂၀၂၀ စက်တင်ဘာ ၁၆ တွင် ဒီဂျစ်တယ်ဖြင့် နက်ဖလစ်မှ ပြသသည်။
ဝေဖန်မှုများမှာ အကောင်းမြင်သည်လည်း ရှိသကဲ့သို့ အဆိုးမြင်သည်လည်း ရှိသည်။
ဇာတ်လမ်းအကျဉ်း ဒုတိယကမ္ဘာစစ်အတွင်း၊ ဆော်လမွန်ကျွန်းပေါ်တွင် မရိန်းတပ်သား ဝီးလာ့ ရပ်ဆယ် သည် သေနတ်ဆာဂျင် မီလာဂျုံးကို ဂျပန်စစ်သားများက နှိပ်စက်ပြီး ပစ်ထားခဲ့သည့် လက်ဝါးကပ်တိုင်ပေါ်တွင် အရိုးပေါ်အရေတင် တွေ့သည်။
ဝေဒနာမခံစားရအောင် မီလာကို ပစ်သတ်လိုက်ရသည်။
ဘာသာရေးအရ အပြစ်ကဲ့သို့ သူ့ဘဝတလျှောက်လုံး ခံစားရသည်။
စစ်ကြီးပြီးနောက်၊ အနောက်ဗာဂျီးနီးယား၊ ကိုးခရိရှိ သူ့အိမ်သို့ အပြန် လမ်းတွင် အိုဟိုင်းယိုး၊ မိဒ်ကို ဖြတ်သွားရာ၊ ညစာစားရင်း စားပွဲထိုးမ ရှားလော့ ရပ်ဆယ်နှင့် ဆုံတွေ့သည်။
ဝီးလာ့နှင့် ရှားလော့တို့ လက်ထပ်ပြီး၊ အိုဟိုင်းယိုး၊ နော့ကင်းစတစ်သို့ ပြောင်းရွှေ့နေထိုင်ပြီး၊ အာဗင်ကို မွေးသည်။
၁၉၅၀ တွင်၊ ဟယ်လင် ဟတ်တန်သည် တရားဟောဆရာ ရွိုင် လဖာတီနှင့် လက်ထပ်သည်။
လဖာတီသည် တရားဟောသည့်အခါ ဘုရားသခင်ပေါ် သူမည်မျှ ယုံကြည့်ကြောင်း ပြသည့်အနေနှင့် သူ့ခေါင်းပေါ် ပင့်ကူများ လောင်းချပြလေ့ရှိသည်။
လနောရာကို မွေးသည်။
မျက်နှာကို ပင့်ကူကိုက်ခံရသော ရွိုင်သည် ဖူးရောင်ကိုင်းနေရာမှ ပြန်ကောင်းလာသည့်အခါ၊ သူ့ကိုယ်သူ သေရာမှ ပြန်ရှင်လာသော အစွမ်းရှိသည်ဟု ယုံကြည်သွားသည်။
သို့နှင့် ဟယ်လင်ကို တောထဲ ခေါ်သတ်ပြီးနောက် ပြန်ရှင်လာအောင် ကြိုးပမ်းသော်လည်း မရချေ။
ထိုအခါ သတိပြန်ဝင်လာပြီး၊ သမီး လနောရာဆီ ပြန်ပြေးသည်။
ရွိုင် ကားကြုံ တားစီးရာ၊ ကွင်းဆက်လူသတ်သမားစုံတွဲ ကားလ်နှင့် စန္ဒီ ဟင်ဒါဆင်တို့ကားကို ကြုံစီးမိသည်။
သူ့တို့အကျင့်မှာ ကားကြုံစီးသော ယောက်ျားသားများကို ကားလ်က ဓာတ်ပုံရိုက်ရရန် စန္ဒီနှင့် လိင်ဆက်ဆံခိုင်းပြီးနောက် လူသတ် အလောင်းဖျောက်ပစ်ခြင်း ဖြစ်သည်။
ကားလ်သည် စကားနားမထောင်သော ရွိုင်ကို သတ်လိုက်သည်။
၁၉၅၇ တွင် ရှားလော့မှာ ကင်ဆာ ရသည်။
ဝီးလာ့ယုံကြည်သည်က သူသာ နက်နက်ကာကာ ဘုရားဆီဆုတောင်းလိုက်ပါက ဘုရားက သူ့မိန်းမ၏ ကင်ဆာကို ဖယ်ရှားပေးလိမ့်မည်ဟု ထင်သည်။
သို့နှင့် သူ့အိမ်နောက်ဖက် တောထဲတွင် သူ့ဟာသူ အကြမ်းလုပ်ထားသော လက်ဝါးကပ်တိုင်ရှေ့ စိတ်ရောကိုယ်ပါ ဆုတောင်းသည်။
အာဗင်၏ ခွေးကို သတ်ပြီး ဘုရားသခင်ကို ယစ်ပူဇော်သောလည်း၊ သူ့မိန်းမ ဆုံးသွားသည်။
ဝီးလာ့ ကြေကွဲပြီး၊ ကိုယ့်ကိုယ်ကို သတ်သေသည်။
မိဘမဲ့ ဖြစ်သွားသည့် အာဗင်သည် အဘွား အမ်မာနှင့် သွားနေသည်။
သူ့အိမ်သစ်၌ မွေးစားအစ်မ ဖြစ်မည့် လနောရာ ရယ်ဆယ်နှင့် တွေ့သည်။
၁၉၆၅ တွင် အာဗင် သူ့အဖေ၏ လူဂါပစ္စတို တလက် ရသွားသည်။
ချာ့ကျောင်းမှာလည်း တရားဟောဆရာအသစ် ရောက်လာရာ၊ ရီဗရင်း ပရက်စတန် တီးဂါဒင်း ခေါ်သည်။
လနောရာကို ကိုယ်ထိလက်ရောက် အနိုင်ကျင့်သူများကို အာဗင်က အချိန်ကောင်း စောင့် ရင်ဆိုင်ပြီး၊ ဆော်ပလော် တီးထည့်လိုက်သည်။
လနောရာကမူ ပရက်စတန်၏ လိင်ပိုင်းဆိုင်ရာ အစော်ကားခံလိုက်ရပြီး၊ ကိုယ်ဝန် ရှိသွားသည်။
ပရက်စတန်ကို ပြောပြသော်လည်း၊ အငြင်းခံလိုက်ရသည်။
မိသားစုအရှက်မရစေရန် လနောရာ သေကြောင်းကြံစည်သွားသည်။
ထိုအခါမှ အာဗင်က သူမမှာ ကိုယ်ဝန်ရှိနေကြောင်း သိသွားကာ၊ ပရက်စတန်ကို လက်သည်ဟု သံသယဝင်သည်။
ပရက်စတန်ကို နောက်ယောင်ခံ စုံစမ်းရာ နောက်ထပ် မိန်းကလေး တဦးကို အလားတူ ကြံစည်နေသည်ကို တွေ့သည်။
ဘုရားကျောင်း၌ ပရက်စတန်ကို လူဂါသေနတ်ဖြင့် ပစ်ပြီးနောက် အာဗင် မြောက်ပိုင်းသို့ ထွက်ပြေးတိမ်းရှောင်သည်။
အာဗင် ကားကြုံ တားရာ၊ ကားလ်နှင့် စန္ဒီတို့က တင်လာသည်။
ကားလ်က အာဗင်ကို အကွက်ရွှေ့ရန် ကြံရာ၊ သေနတ်ကို မြင်ပြီး အာဗင်က ကားလ်ကို ပစ်သတ်သည်။
နောက် စန္ဒီလည်း သေသည်။
ကားရှေ့ခန်းငယ်တွင် ရွိုင်အလောင်းနှင့် တွဲရိုက်ထားသော စန္ဒီ၏ ဝတ်လစ်စလစ်ပုံ တပုံနှင့် ဖလင်လိပ်များ တွေ့သည်။
စန္ဒီအစ်ကို ရှရစ် လီ ဘော့ဒက်ကာ စန္ဒီအသတ်ခံရသည်ကို သိသော်၊ သူ့အမှုမပတ်အောင် စန္ဒီတိုက်ခန်းသွားပြီး၊ ဓာတ်ပုံများကို ခြေရာလက်ရာမကျန် ဖျက်ဆီးပစ်သည်။
အာဗင် သူ့ကလေးဘဝက အိမ်သို့ ပြန်သွားရန် မိဒ်ကို ရောက်လာသည်။
ပရက်စတန်ကို သတ်တာ အာဗင်ဟု လီသိသွားသည်။
အာဗင်ကို ရှာရင်း မိဒ်ကို ရောက်လာသည်။
ဝီးလာ့ လက်ဝါးကပ်တိုင်းနား ထိပ်တိုက်တွေ့ရာ၊ ရှော့ဂန်းနှင့် လူဂါသေနတ် တယောက်တချက် အပြန်အလှန် ပစ်ရာ၊ လီ သေနတ်ထိပြီး သေသည်။
လီသေခါနီး အာဗင်က စန္ဒီ၏ ဓာတ်ပုံကို ထုတ်ပြကာ၊ သူ့မှာ အပြစ်မရှိကြောင်း ရှင်းပြသည်။
ကားလ်နှင့် စန္ဒီ ကွင်းဆက်လူသတ်ပြီး လွတ်မြောက်နေကြောင်း သက်သေပြရန်၊ ဖလင်လိပ်နှင့် ဓာတ်ပုံကို ထားခဲ့သည်။
အခင်းဖြစ်ရာမှ ထွက်မပြေးမီ အာဗင်သည် သူ့ခွေး၏ အရိုးနှင့်အတူ လူဂါသေနတ်ကို မြှုပ်နှံသည်။
အာဗင် ကားကြုံတားစီးရာ၊ VW ဗင်ကားမောင်းလာသည့် ဟစ်ပီ တယောက်က ရပ်ပေးသည်။
သူစိမ်းနှင့်အတူ ကားစီးလာစဉ်၊ အာဗင် မအိပ်မိအောင် ခက်ခက်ခဲခဲ ကြိုးစားသည်။
သူ့ကိုယ်သူ ဗီယက်နမ်စစ်ပွဲ ရောက်နေသော စစ်သားအဖြစ်လည်ကောင်း၊ အနာဂတ်တွင် အိမ်ထောင်ရှင် အဖြစ်လည်ကောင်း စိတ်ကူးယဉ် ပုံဖော်နေတော့သည်။
သရုပ်ဆောင်များ ဒေါ်နယ် ရေး ပေါလော့ခ်၊ ဇာတ်ကြောင်းပြန်သူ တွမ် ဟော်လန်၊ အာဗင် ယူဂျင်း ရပ်ဆယ်၊ ဝီးလာ့နှင့် ရှားလော့တို့ သား မိုက်ကယ် ဘန့် ရဲပဲ့တာ၊ ၉ နှစ်သား အာဗင် ရပ်ဆယ် ဘီ စကာစဂါ့၊ ဝီးလာ့ ရပ်ဆယ်၊ အာဗင့်ဖခင်၊ ရှားလော့ခင်ပွန်း၊ အမ်မာ၏ သား ရောဘတ် ပတ်တင်ဆန်၊ ရီဗရင်း ပရက်စတန် တီးဂါဒင်း၊ တရားဟောဆရာ ရီလီ ခေါ့၊ စန္ဒီ ဟင်ဒါဆင်ကားလ်၏ဇနီးနှင့် လီ၏ ညီမ ဂျေဆင် ကလာ့ခ်၊ ကားလ် ဟင်ဒါဆင်၊ စန္ဒီ၏ ခင်ပွန်း ဆီဘက်ရှန် စတန်၊ ရှရစ် လီ ဘော့ဒက်ကာ၊ စန္ဒီအစ်ကို အဲလီဇာ စကန်လင်၊ လနောရာ လဖာတီ၊ အာဗင့် မွေးစားအစ်မ၊ ရွိုင်နှင့် ဟယ်လင်တို့၏ သမီး၊ အမ်မာ၏ မွေးစားသမီး အဲဗား အလော့စ် လင်ဒရမ်၊ လနောရာ လဖာတီ အငယ် ဟာလီ ဘန်းနက်၊ ရှားလော့ ရပ်ဆယ်၊ အာဗင့်မိခင်နှင့် ဝီးလာ့ဇနီး မီယာ ဝါစီကိုစကာ၊ ဟယ်လင် ဟတ်တန် လဖာတီ၊ လနောရာမိခင် ဟာရီ မဲလင်း၊ ရွိုင် လဖာတီါ လနောရာဖခင်နှင့် ဟယ်လင့်ခင်ပွန်း ခရစ္စတင်း ဂရစ်ဖစ်၊ အမ်မာ ရပ်ဆယ်၊ အာဗင့်အဘွား၊ ဝီးလာ့မိခင်နှင့် လနောရာ့ မွေးစားအမိ ဒေးဗစ် အတ်ကင်ဆန်၊ အီးယားစကဲ၊ အာဗင့် ဘိုးဒွေးလေးနှင့် အမ်မာ့အစ်ကို ပိုကီး လာဖာ့၊ သီအိုဒို၊ ရွိုင့်ဝမ်းကွဲအစ်ကို ဒေါက်ဂလပ် ဟော့၊ လရွိုင် ဘရောင်း ဒရူး စတာကီး၊ တွမ်မီ မတ်ဆန်၊ လနောရာကို အနိုင်ကျင့်သူ တဦး၊ တက်ဒီ ကိုး၊ ဟစ်ပီ ကိုးကား ကဏ္ဍ:အမေရိကန် ရုပ်ရှင်ဇာတ်ကားများ။
အဲတစ် (အေသင်) မှ အနီရောင်ရုပ်ပုံများဖြင့် အိုးတစ်ခု၌ရေးဆွဲထားသော ဘာလဲ့ရာဖန်သည် ပက်ဂါဆပ်စ်ပေါ်မှနေ၍ လှံဖြင့် ခစ်မိယားရာ ကို ထိုးသတ်စဉ်။
၄၂၅-၄၂၀ ဘီစီ ဘာလဲ့ရာဖန် (ရှေးဂရိ : Βελλεροφῶν (ဗယ်လယ်လိုဖွန်) ; ) သည် ဂရိဒဏ္ဍာရီမီ သူရဲကောင်းတစ်ဦးဖြစ်သည်။
ဟဲရာကလီးဇ်ခေတ်မတိုင်မီ ပါးဆီးယပ်စ်၊ ကဒ်မက်စ် တို့နှင့်အတူ အကြီးကျယ်ဆုံး သူရဲကောင်းတစ်ဦးနှင့် မိစ္ဆာများသုတ်သင်သူ တစ်ဦးဖြစ်သည်။
Kerenyi 1959, p. 75. ခစ်မိယားရာကို သုတ်သင်ခြင်းသည် ၎င်း၏ အကြီးမားဆုံး စွမ်းဆောင်ချက်ဖြစ်၏။
ဟိုးမားက ထိုသတ္တဝါကို ခြင်္သေ့ဦးခေါင်း၊ ဆိတ်ခန္ဓာကိုယ်၊ မြွေနဂါးအမြီးရှိကာ မီလျှံများကို ဆိုးဆိုးရွားရွားမှုတ်ထုတ်သည်ဟု ဖော်ပြခဲ့သည်။
Iliad vi.155–203. ဘာလဲ့ရာဖန်သည် အသီးနာ၏ အဆောင် မြင်းဇက်ကြိုးတန်ဆာ အကူအညီဖြင့် ပက်ဂါဆပ်စ်ကို ဖမ်းဆီးနိုင်ခဲ့လေသည်။
သို့သော်ငြားလည်း ပက်ဂါဆပ်စ်ကို စီးနင်း၍ အိုလံပတ်တောင်ကို တက်ရောက်ရန် ကြိုးပမ်းခဲ့သဖြင့် နတ်ဘုရားတို့၏ နှစ်သက်သဘောကျခြင်းကို မရရှိခဲ့ပေ။
alt=Silver Denarius of Domitian with Pegasus on the reverse. Dated 79–80 AD.|ရောမဘုရင်'ဒါမစ်ရှန်'နှင့် ကျောဖက်တွင် ပက်ဂါဆပ်စ်မြင်းပါသော ရောမခေတ် ငွေအကြွေစေ့ (အေဒီ ၇၉-၈၀) ပက်ဂါဆပ်စ် (, Pḗgasos; ) သည် ဒဏ္ဍာရီလာ အတောင်ပံပါ၍ အစွမ်းထင်သော မြင်းပျံတစ်ကောင်ဖြစ်သည်။
ဂရိဒဏ္ဍာရီတွင် အသိမှတ်အပြုခံရဆုံး သတ္တဝါများအနက် တစ်ကောင်ဖြစ်သည်။
များသောအားဖြင့် ဖြူဖွေးဆွတ်နေသည်ဟု သရုပ်ဖော်ကြပြီး အိုလံပတ်တောင်နတ်ဘုရား ပိုဆိုက်ဒန်၏ သားသမီးတစ်ဦးဖြစ်သည်။
ဂေါ်ဂန် မက်ဒူဆာ မှ မြင်းအဖြစ် သားပေါက်လာခဲ့သည်။
Medusa, in her archaic centaur-like form. She appears in the incised relief on a mid-7th century BCE vase from Boeotia at the Louvre (CA795), illustrated in John Boardman, Jasper Griffin and Oswyn Murray, Greece and the Hellenistic World (Oxford University Press) 1988, fig p 87. ပေါက်ဖွားပုံမှာ သူရဲကောင်း ပါးဆီးယပ်စ်က မက်ဒူဆာကို ခေါင်းဖြတ်လိုက်သောအခါ သေဆုံးသွားသော မက်ဒူဆာထံမှ မွေးဖွားလာခြင်း ဖြစ်၏။
ပက်ဂါဆပ်စစ်သည် ခရီဆားအို၏ ညီအကိုဖြစ်၍ ဂီရီယွန်၏ ဦးလေးတော်စပ်သူ ဖြစ်သည်။
ပက်ဂါဆပ်စ်ကို အသီးနာနှင့် ပိုဆိုက်ဒန်တို့၏ အကူအညီဖြင့် ဘာလဲ့ရာဖန်သည် ပင်ရီးနီ ရေပန်းအနီး၌ ဖမ်းဆီးမိခဲ့သည်။
ပက်ဂါဆပ်စ်သည် မိစ္ဆာသတ္တဝါ ခစ်မိယားရာကို သတ်ရာ၌ ဘာလဲ့ရာဖန်ကို စီးနင်းခွင့်ပြုခဲ့သည်။
ထိုသို့သုတ်သင်ခြင်းကပင် အခြားများစွာသော စွန့်စားခန်းများကို ဖြစ်စေခဲ့သေးသည်။
ဘာလဲ့ရာဖန် အိုလံပတ်တောင်ကို တက်ရောက်ရန်ကြိုးပမ်းစဉ် မြင်းပေါ်မှပြုတ်ကျခဲ့သည်။
ထို့နောက် ဇုစ်က ပက်ဂါဆပ်စ်ကို ကြယ်တာရာ (ကြယ်စုတန်း) တစ်ခုဖြစ်စေရန် အသွင်ပြောင်းပေးခဲ့သည်။
ဂရိဒဏ္ဍာရီတွင် မစ်နာတော (သို့) မိနောတာ ( (မီးနောတာရော့ရှ်); လက်တင်: Minotaurus (မီးနောတောင်းရပ်စ်); ) သည် ဂန္ထဝင်ခေတ်ကာလများတွင် နွားသိုး၏ ဦးခေါင်းနှင့် အမြီး၊ လူခန္ဓာကိုယ် ဖြင့် သရုပ်ဖော်ရေးဆွဲကြသည့် ဒဏ္ဍာရီလာ သတ္တဝါဖြစ်သည်။
သို့မဟုတ်ပါကလည်း ရောမ ကဗျာဆရာ အောဗစ်က လူတစ်ပိုင်း၊ နွားသိုးတစ်ပိုင်းဟု ဖော်ပြသည်။
semibovemque virum semivirumque bovem, according to Ovid, Ars Amatoria 2.24, one of the three lines that his friends would have deleted from his work, and one of the three that he, selecting independently, would preserve at all cost, in the apocryphal anecdote told by Albinovanus Pedo. (noted by J. S. Rusten, "Ovid, Empedocles and the Minotaur" The American Journal of Philology 103.3 (Autumn 1982, pp. 332-333) p. 332. ၎င်းသည် အလွန်တရာရှုပ်ထွေးသော လားဘရင့်သ် ခေါ် ဝင်္ကပါ၏ အလယ်တွင်နေထိုင်ကျက်စားသည်။
In a counter-intuitive cultural development going back at least to Cretan coins of the 4th century BC, many visual patterns representing the Labyrinth do not have dead ends like a maze; instead, a single path winds to the center. See Kern, Through the Labyrinth, Prestel, 2000, Chapter 1, and Doob, The Idea of the Labyrinth, Cornell University Press, 1990, Chapter 2. ထိုဝင်္ကပါကို ဗိသုကာဆရာ ဒက်ဒါလပ်စ်နှင့် သားဖြစ်သူ အစ်ကာလပ်စ်တို့က ခရီးတီးဘုရင် မိုင်းနော့စ်အမိန်ဖြင့် တီထွင်ခဲ့ကြသည်။
မစ်နာတောကို နောက်ဆုံး၌ အေသင်သူရဲကောင်း သီးဆီးယပ်စ်က သုတ်သင်နိုင်ခဲ့သည်။
ဘူဂေရီးယားနိုင်ငံ၊ ဆိုဖီယာမြို့တော်မှ Vassil Bojkov ၏ စုဆောင်းထားမှု၊ သီးဆီးယပ်စ်နှင့် မာရသွန်နွားသိုးပါဝင်သော ရှေးခေတ် ငွေဝိုင်ခွက် သီးဆီးယပ်စ် (; ) သည် အေသင်မြို့ ကို တည်ထောင်သူ ဒဏ္ဍာရီလာ သူရဲကောင်းနှင့် ဘုရင်တစ်ပါးဖြစ်သည်။
ပါးဆီးယပ်စ်၊ ကဒ်မက်စ်၊ ဟဲရာခလီးဇ် တို့ကဲ့သို့ ရှေးဟောင်းခေတ် ဘာသာရေး၊ လူမှုရေးဆိုင်ရာ အဖွဲ့တစ်ခုဟု ဖော်ပြထားသော ရန်သူများကို တိုက်ပွဲဝင် ကျော်လွှားခဲ့သူတစ်ဦးဖြစ်၏။
ဟာကျူလီသည် အိုလံပီယာ လွင်ပြင် (Olympia) ကိုဖြစ်စေ (ပြုလုပ်) သကဲ့သို့ သီးဆီးယပ်စ်၏ သမိုင်း၌ ပါဝင်သောကဏ္ဍကို "အဓိက ယဉ်ကျေးမှု အကူးအပြောင်းကာလ" ဟု ခေါ်ဆိုကြသည်။
Ruck, Carl A.P., and Danny Staples (1994). "Theseus: Making the New Athens." Pp. 203–222 in The World of Classical Myth. Durham, NC: Carolina Academic Press. ဟဲရာကလီးဇ်သည် ဒေါရီယန်သားများအတွက် တည်ထောင်သူ သူရဲကောင်းဖြစ်သည့်အတိုင်း သီးဆီးယပ်စ်သည်လည်း အေသင်သားများအတွက် တည်ထောင်သူ သူရဲကောင်းတစ်ဦးဖြစ်လေသည်။
အေသင်သားတို့က သီးဆီးယပ်စ်ကို 'ကြီးကျယ်သော ပြုပြင်ပြောင်းလဲသူ' အဖြစ်သတ်မှတ်ကြပြီး ၎င်း၏ အမည်နာမသည် () မှဆင်းသက်လာကာ အနက်မှာ "စည်းကမ်း (သို့) စည်းမျဉ်း" ဟု အဓိပ္ပာယ်ရရှိသည်။
သီးဆီးယပ်စ်ပါဝင်သော ခရီးစဉ်များ၊ စွန့်စားခန်းများနှင့် ၎င်း၏မိတ်ဆွေများ စသည်တို့သည် ခေတ်အဆက်ဆက် စိတ်ကူးယဉ်ဇာတ်လမ်းများအတွက် ကုန်ကြမ်းပစ္စည်းပင် ဖြစ်သည်။
သီးဆီးယပ်စ်သည် အေသင်အဖြစ် အာတီကဒေသ (Attica) ကို နိုင်ငံရေးအရ စုစည်းညီညွတ်စေခဲ့သည်။
ဘီလူးများ၊ မိစ္ဆာသတ္တဝါမျကို ကျော်လွှားနိုင်ခဲ့ပြီး ၎င်း၏ ခက်ခဲသော ခရီးစဉ်တွင် အေသင်(မြို့ပြနိုင်ငံ) တည်ခြင်းကို အရည်အသွေးတစ်ရပ်၏ အမှတ်သညာအဖြစ် ဖော်ပြလေ့ရှိကြသည်။
နိုင်ငံကို စုရုံးတည်ထောင်သူဖြစ်သောကြောင့် မိုက်ဆီးနီး တွင် တူးဖော်တွေ့ရှိသည့် နန်းတော်နှင့် ဆင်တူနိုင်သော "အခရောပါလစ်" (Acropolis) ရဲတိုက်ခံတပ်ကြီးတွင် နန်းတော်တစ်ခုကို တည်ဆောက်ခဲ့သည်။
ဂရိ ခရီးသွားနှင့် ပထဝီဝင်ပညာရှင် ပေါဆေးနိယပ်စ်က သီးဆီးယပ်စ်သည် မြို့ပြနိုင်ငံတည်ထောင်ပြီးနောက် "လူသားအားလုံးအတွက် အဲဖရာဒိုက်တီ" နှင့် "ပီသော့ - Peitho" (နတ်ဘုရားမ) ကိုးကွယ်ယုံကြည်မှုတစ်ခုကို အခရောပါလစ်၏ တောင်ဘက်ကုန်းစောင်း(ဒေသ)တွင် တည်ထောင်ခဲ့သည် ဟု ဖော်ပြသည်။
ဂရိတွေးခေါ်ရှင် ပလူးတာ့ခ်၏ "သီးဆီးယပ်စ် ဘဝ" သည် မစ်နာတော သေဆုံးခြင်း၊ သီးဆီးယပ်စ် လွတ်မြောက်ခြင်း၊ ခရီးတီးမင်းသမီ အာရီးယတ်ဒနီ၏ သီးဆီးယပ်စ်အပေါ် ချစ်ခြင်း စသောအမျိုးမျိုးသော ဖော်ပြချက်များကို ရေးသားထားသည်။
"May I therefore succeed in purifying Fable, making her submit to reason and take on the semblance of History. But where she obstinately disdains to make herself credible, and refuses to admit any element of probability, I shall pray for kindly readers, and such as receive with indulgence the tales of antiquity." (Plutarch, Life of Theseus, translated by Bernadotte Perrin). Plutarch's avowed purpose is to construct a life that parallels the Life of Romulus that embodies the founding myth of Rome. ပလူးတာ့ခ်၏ ရင်းမြစ်စာပေများတွင် ဖီရီးဆိုက်ဒီးဇ် (ဘီစီ ငါးရာစု အလယ်ခန့်) ၊ ဖစ်လောကာရပ်စ် (ဘီစီ လေးရာစုခန့်)၊ ကလိုင်ဒီးမပ်စ် (ဘီစီ လေးရာစုခန့်) စသော သမိုင်းဆရာ၊ စာရေးဆရာများ၏ စာပေများပါဝင်သည်။
(ထိုစာပေရင်းမြစ်များအားလုံးသည် တစ်သီးတစ်သန့် ရှင်သန် ကြွင်းကျန်ခြင်းမရှိကြ)Cueva, Edmund P. (1996). "Plutarch's Ariadne in Chariton's Chaereas and Callirhoe." American Journal of Philology, 117(3):473–84. ဒဏ္ဍာရီ၏ အကြောင်းအရာတစ်ရပ်အနေဖြင့် စစ်မှန်သော လူသားတစ်ဦးအဖြစ် သီးဆီးယပ်စ်၏ တည်ရှိနေထိုင်ခဲ့မှုကို သက်သေမထူနိုင်သော်လည်း ပညာရှင်များက ယုံကြည်သည်မှာ ၎င်းသည် ကြေးခေတ်နှောင်းပိုင်းတွင် တည်ရှိနေထိုင်နိုင်ခဲ့သည် ဟူ၍ဖြစ်သည်။
ဖြစ်နိုင်သည့် တည်ရှိပုံမှာ ဘီစီ ၈-၉ ရာစုမှ ဘုရင်တစ်ပါးအနေအထားဖြင့် ဟု ယုံကြည်ကြသည်။
မှတ်စု ကိုးကား ကဏ္ဍ:ဂရိ ဒဏ္ဍာရီလာ သူရဲကောင်းများ။
alt=|ချာလေမဂနေ (သို့) အသျှင်ချားလ် ( ၇၄၈-၈၁၄) သည် ဖရန့်ပြည်ဘုရင် ၊ လုမ်းဘတ်ပြည်ဘုရင်နှင့် ပထမဆုံး သန့်ရှင်းသောရောမပြည်၏ဧကရာဇ်ဖြစ်သည်။
သူ၏ စစ်ရေးအောင်မြင်မှုများနှင့် အောင်ပွဲများကြောင့် သူ့ကိုဥရောပ၏ဖခင်ဟု ခေါ်တွင်ခဲ့ကြသည်။
Lombards ၏ သံသရဖူ - ရှေးခေတ်ကအလယ်ခေတ်တော်ဝင်နန်းတော်၏ရှင်သန်မှုဥပမာတစ်ခုဖြစ်သည် thumb|Theodoric the Great, Ostrogoths ဘုရင်၏ 12 ရာစုသရုပ်ဖော်ပုံ။
thumb|ပြင်သစ်နိုင်ငံ၏အသျှင်လူးဝစ် ၁၄မင်းတရားသည် နေထွက်ဘုရင် ( Roi-Soleil ) ဖြစ်ပြီး ပြင်သစ်အကြွင်းမဲ့ဝါဒ ( Hyacinthe Rigaud, 1701 ပန်းချီ) တွင်အုပ်ချုပ်ခဲ့သည်။
thumb|စကော့တလန်ပြည်၏ အသျှင်ရောဘတ် ၁ မင်းတရား ရာဇ() သို့မဟုတ် ဘုရင်() အသုံးအနှုန်းသည် စိုးစံအုပ်ချုပ်သော ဘုရင် အမျိုးသားတစ်ဦးကို ခေါ်ဝေါ်သည့် စကားလုံးဖြစ်သည်။
အမျိုးသမီးအုပ်ချုပ်သူကို ဘုရင်မ () ဟူ၍ သုံးနှုန်းကြသည်။
There have been rare exceptions, most notably Jadwiga of Poland and Mary, Queen of Hungary, who were crowned as King of Poland and King of Hungary respectively during the 1380s. အင်္ဂလိပ် 'queen'.ဆိုသော စကားလုံးမှာ ဘုရင်တစ်ပါး၏ "မိဖုရား" ဟုလည်း ရည်ညွှန်းနိုင်သည်။
သမိုင်းမတိုင်မီက ပေါ်ပေါက်လာသည့် ရှေးဟောင်းနှင့် ယနေ့ခေတ် ဌာနေတိုင်းရင်းသားများသည် မိမိတို့လူမျိုးစုခေါင်းဆောင်ကို မျိုးနွယ်စုဘုရင် (tribal king) အဖြစ် သတ်မှတ်ကြသည်။
ဂျာမန်နစ်ဘာသာစကားအရ "မင်း" သည် အင်ဒို-ယူရိုပီယန် ဘာသာစကားများပါ အုပ်ချုပ်မှုအစဉ်အလာဖြစ်သော မျိုးနွယ်စုအုပ်ချုပ်မှု ("မင်း/ဘုရင်) နှင့် ဘာသာဗေဒရင်းမြစ်အားဖြင့် တူညီလေသည်။
(ဥပမာ - အိန္ဒိယဘာသာစကားများတွင် ရာဇာ (rājan)၊ ဂေါ့သစ်ဘာသာတွင် "ရီးခ်စ်" (reiks) နှင့် ရှေးဟောင်းအိုင်းရစ် စကားတွင် "ရိ" (rí) စသဖြင့်) (မှတ်စု - "ရ" ရှာလိပ်သံဖြင့် ခေါ်ဆိုသည့် ဘာသာဗေဒ ရင်းမြစ် ဆက်စပ်မှု) ရှေးခေတ်ဂန္ထဝင်အရေးအသားတွင် ဘုရင်ကို လက်တင်ဘာသာတွင် "ရက်ကသတ်"နှင့် ဂရိတွင် "အာရခွန်" သို့မဟုတ် ဘာသိလိကောဟု ဘာသာပြန်ကြသည်။
ဥရောပဂန္ထဝင်ပဒေသရာဇ်ခေတ်၌ ပြည့်ရှင်မင်း ရာထူးသည် အမြင့်ဆုံးဖြစ်ပြီး ဧကရာဇ်ဘွဲ့ကို (ရောမသမ္မတနိုင်ငံ နှင့် ရောမအင်ပါယာ ) တို့တွင် အသုံးပြုခဲ့သည်။
The notion of a king being below an emperor in the feudal order, just as a duke is the rank below a king, is more theoretical than historical. The only kingdom title held within the Holy Roman Empire was the Kingdom of Bohemia, with the Kingdoms of Germany, Italy and Burgundy/Arles being nominal realms. The titles of King of the Germans and King of the Romans were non-landed titles held by the Emperor-elect (sometimes during the lifetime of the previous Emperor, sometimes not), although there were anti-Kings at various points; Arles and Italy were either held directly by the Emperor or not at all. The Austrian and Austro-Hungarian Empires technically contained various kingdoms (Hungary, Bohemia, Dalmatia, Illyria, Lombardy–Venetia and Galicia and Lodomeria, as well as the Kingdoms of Croatia and Slavonia which were themselves subordinate titles to the Hungarian Kingdom and which were merged as Croatia-Slavonia in 1868), but the emperor and the respective kings were the same person. The Russian Empire did not include any kingdoms. The short-lived First French Empire (1804–1814/5) included a number of client kingdoms under Napoleon I, such as the Kingdom of Italy, the Kingdom of Westphalia, the Kingdom of Etruria, the Kingdom of Württemberg, the Kingdom of Bavaria, the Kingdom of Saxony and the Kingdom of Holland. The German Empire (1871-1918) included the Kingdoms of Prussia, Bavaria, Württemberg and Saxony, with the Prussian king also holding the Imperial title. မျက်မှောက်ခေတ်အခြေအနေတွင် တံဆိပ်နာမံတော်ဘုရားသည် ဧကရာဇ်မင်းများ (အပြည့်အဝ သို့မဟုတ်ဖွဲ့စည်းပုံအခြေခံဥပဒေဆိုင်ရာ) အုပ်ချုပ်မှုကို ရည်ညွှန်းနိုင်သည်။
ရှင်ဘုရင်၏ တံဆိပ်နာမံတော်သည် ဧကရာဇ်အခြားတံဆိပ်နာမံတော်နဲ့တွဲ၍ အသုံးပြုနိုင်သည်။
အနောက်နိုင်ငံများတွင် ဧကရာဇ်၊ ခမ်းနားသည့်မင်းသား၊ မင်းသား၊ အက်ခ်မြို့စား၊, မြို့စားသို့မဟုတ် ခမ်းနားသည့်မြို့စားနှင့် အစ္စလာမ်လောကတွင် မာလစ် ၊ဆူလတန်, အာမီရာ၊ စော်ဘွား သို့မဟုတ် ဟာကမ်စသဖြင့်အသုံးပြုကြသည်။
ဘုရင်ဆိုသည့်စကားလုံးကို ဘုရင့်ကြင်ယာတော်အတွက် တစ်ခါတစ်ရံတစ်ဦးအသုံးပြုလေ့ရှိသည်။
အစဉ်တော်ဘုရားဘွဲ့အရအာဏာရမိဘုရားဟု ခေါ်ဆိုနိုင်ပြီး တခါတရံမင်းသား၏ကြင်ယာတော်အား ပေးသနားပါသည်။
အင်္ဂလိပ် အင်္ဂလိပ်စကားလုံး "ကင်း" သည် အင်္ဂလိပ်လို ဆက်ဆွန်စကား "ဆီနင်"မှ ဆင်းသက်လာခြင်းဖြစ်ပြီး ထိုစကားလုံးသည် ဂျာမန်စကား "ခုနင်ဂက်စ်"မှ တိုက်ရိုက်ဆင်းသက်လာခြင်းဖြစ်သည်။
ဂျာမန်အသုံးအနှုန်း "ခုနင်ဒက်စ်"ကို အစောပိုင်းအချိန်များတွင်အက်စ်တိုးနးယားနှင့်ဖင်လန်နိုင်ငံတို့က မွေးစားအသုံးပြုခဲ့ကြသည်။
အင်္ဂလိပ်"ကင်း" ဟူသောဝေါဟာရသည် လက်တင်စကားလုံး "ရက်ကသတ်" ညီမျှသောကြောင့် အခြားဥရောပစကားလုံးများသည်လည်း ဘာသာပြန်ဆိုကြသည်။
အခြားအင်ဒို-၊ အင်ဒို-ဥရောပဘာသာစကားများတွင် လက်တင်စကားလုံး "ရက်ကသတ်" ကို ဘာသာပြန်ဆိုရာ၌ "အုပ်စိုးသောမင်း" သို့ "ဘုရင်"ဟု စကားလုံးအနေဖြင့် အထူးကွဲပြားစွာပြန်ဆိုကြသည်။
လက်တင်စကားလုံးတွင် ရက်ကသတ်၊ သင်္သကရိုက်စကားလုံးတွင် ရာဇာန် အိုင်းရစ်စကားလုံးတွင် ရစ်ဂ်ဟု အသီးသီးရှိကြသော်လည်း ဂေါ့သစ်အဘိဓာန်တွင် "အခိုက်"ဟု တွေ့မြင်ရသည်။
လက်ရှိ ဂျာမန်စာတွင် "အခိုက်ချ်"၊ ဒတ်ခ်စ်စာပေတွင် "ရာအီ"ဟု ရေးသားနေကြသည်။
ကင်းသည် ရှေးအင်္ဂလိပ်စာ စင်န် ဟူသောဝေါဟာရမှ ဆင်းသက်လာသည်။
စာသားအရအဓိပ္ပာယ်မှာ“ မြင့်မြတ်သောဆွေမျိုးသားချင်းများ” (သို့)“ မွေးဖွားသူတစ် ဦး မှဆင်းသက်လာသူ” ( OED ) ဖြစ်နိုင်သည်။
ကိုးကား ကဏ္ဍ:ဘုရင်များ။
ထားဝယ်ပညာရေးဒီဂရီကောလိပ်()သည် တနင်္သာရီတိုင်းဒေသကြီး၊ ထားဝယ်မြို့၊ ရှမ္မလည်ဆွဲရပ်ရှိ ပညာရေးဝန်ကြီးဌာန အဆင့်မြင့်ပညာဦးစီးဌာန လက်အောက်ခံ ပညာရေးကောလိပ်ကျောင်း ဖြစ်သည်။
၂၀၁၉ ဒီဇင်ဘာမှ စပြီး၊ နိုင်ငံတဝန်း ပညာရေးကောလိပ် ၂၅ ကျောင်းကို ပညာရေးဒီဂရီကောလိပ်အဖြစ် အဆင့်တိုးမြှင့်ရာ ထားဝယ်ပညာရေးကောလိပ်လည်း ပါဝင်သည်။
ယခင် ၂ နှစ်တက် ဒီပလိုမာရသော သင်တန်းမှ ၄ နှစ်သင်တန်းသို့ ပြောင်းလဲခဲ့သည်။
https://www.daweiwatch.com/2019/03/28/news/17769/amp/ ဆင့်ကဲဖွံ့ဖြိုးတိုးတက် နှစ်ပေါင်း (၉၇)နှစ်အတွင်း ဆင့်ကဲပြောင်းလဲမှုများမှာ အောက်ပါအတိုင်းဖြစ်သည်။
-၁၉၂၅ခု နှစ်မှ ၁၉၆၄ ခုနှစ်အထိ ခရစ်ယာန်သာသနာပြုကျောင်း အဖြစ်လည်းကောင်း /မော်ရိုးကရင် အထက်တန်းကျောင်း အဖြစ်လည်းကောင်း -၁၉၆၄ ခုနှစ်မှ ၁၉၇၆ ခုနှစ်အထိ အထက(၄) ထားဝယ် အဖြစ်လည်းကောင်း -၁၉၇၇ ခုနှစ် မေလ(၂၃)ရက်နေ့တွင် တနင်္သာရီတိုင်းဒေသကောလိပ် အဖြစ်လည်းကောင်း -၁၉၈၀ပြည့်နှစ် ဧပြီလ (၁)ရက်နေ့တွင် ထားဝယ်ကောလိပ် အဖြစ်လည်းကောင်း -၁၉၉၉ ခုနှစ် ဧပြီလ (၆)ရက်နေ့တွင် ထားဝယ်ဒီဂရီကောလိပ် အဖြစ်လည်းကောင်း -၂၀၀၀ပြည့်နှစ် ဖေဖော်ဝါရီလ (၂၂)ရက်နေ့တွင် ထားဝယ်တက္ကသိုလ် အဖြစ်လည်းကောင်း -၂၀၀၂ ခုနှစ် ဒီဇင်ဘာလ (၁၂)ရက်နေ့တွင် ထားဝယ်ပညာရေးကောလိပ် အဖြစ်လည်းကောင်း -၂၀၂၀ပြည့်နှစ် ဩဂုတ်လ (၃၁)ရက်နေ့တွင် ထားဝယ်ပညာရေးဒီဂရီကောလိပ် အဖြစ်လည်းကောင်းဆင့်ကဲပြောင်းလဲခဲ့ပါသည်။
အဆောင်များ နီလာဆောင် (ပထမနှစ်များ)(ယခု ဖြိုဖျက်ပြီး) ပုလဲဆောင် (ဒုတိယနှစ်များ)(ယခု ပုလဲဆောင် ၁) ပုလဲဆောင် ၂ သန္တာဆောင် တိုးချဲ့ဆောင် အဏ္ဏဝါဆောင် ပိတောက်ဆောင် ဗထူးဆောင် သင်တန်း ပညာရေးဒီဂရီကောလိပ် တခုတွင် လုပ်ငန်းခွင်အကြို ဆရာအတတ်သင် ဒီပလိုမာပညာသင်တန်းတက် ကျောင်းသားဦးရေ အနည်းဆုံး ၁၀၀၀ မှ အများဆုံး ၂၀၀၀ ထိ ပညာသင်ယူနိုင်သည်။
၂၀၁၉ ပညာသင်နှစ်တွင် ထားဝယ်ပညာရေးကောလိပ်၌ ဦးရေ ၅၀၀ ဝန်းကျင်သာ ရှိသည်။
လှုပ်ရှားမှု ၂၀၂၀ ဇန်နဝါရီတွင် အခြေခံပညာကျောင်းများဝယ် အတန်းငယ်များကို ဆယ်တန်းစာမေးပွဲ ပြီးစီးသည့် မတ်လ နှောင်းပိုင်းမှ ဖြေဆိုခိုင်းမည့် အစီအစဉ်ကို ကန့်ကွက်သည့် အနေဖြင့် ဖဲကြိုးစိမ်းလှုပ်ရှားမှုကို ပြုလုပ်၍ ဆန္ဒဖော်ထုတ်ခဲ့ကြသည်။
ထားဝယ်ပညာရေးကောလိပ်တွင် ဖဲကြိုးစိမ်းလှုပ်ရှားမှု ပြုလုပ် - DVB ကိုးကား ကဏ္ဍ:တနင်္သာရီတိုင်းဒေသကြီးအတွင်းရှိ တက္ကသိုလ်များ။
မာတလိ သည် သိကြားမင်း၏ ဝေဇယန္တာနတ်ရထားကို မောင်းနှင်သူ ရထားထိန်းနတ်သား ဖြစ်၏။
မာတလိနတ်သားသည် သိကြားမင်းနှင့် အလွန်ခင်မင်ရင်းနှီးသဖြင့် ကျမ်းဂန်တို့တွင် အကူနတ်သား၊ သိကြားမင်းကို ချီးမြှောက်တတ်သည့်နတ်သား (မာတလိသင်္ဂါဟက) ဟု ဆိုကြသည်။
ဝိသကြုံ သည် သိကြားမင်း၏ လက်စွဲတော် နတ်သားကြီးဖြစ်ကာ နတ်ပြည်တွင် သိကြားမင်းကြီး စေခိုင်းသည့် အဆောက်အအုံဗိမာန်များကို ဖန်ဆင်းဆောက်လုပ်ပေးရသည့် နတ်သား ဖြစ်သည်။